چین باش ناظیری لی کئقیانگ، پاریس ایقلیم دییشیک‌لیگی آنلاشماسین‌دان چکیلمه‌سی گؤزلنیلن آمریکا پرزیدنتی دونالد ترامپین "اولوسلار آراسی مسئولیتی وار" دئیه خبردار ائتدی.
آلمانیادا سفرده اولان چین باش ناظیری لی، همکاری آنگلا مرکل ایله تشکیل ائتدیگی اورتاق مطبوعات کونفرانسیندا، پاریس ایقلیم دییشیک‌لیگی آنلاشماسین‌دان چکیلمه‌سی گؤزلنیلن ترامپا مساژ گؤندردی.
ایقلیم دییشیکلیگیله موباریزه اوچون 'اولوسلار آراسی بیر مسئولیت اولدوغونو سؤیله‌ین لی،
"چین، آددیم-آددیم 2030 هدف‌لرینه چاتماق اوچون پاریس آنلاشماسیندا وئردیگی مسئولیت‌لری یئرینه یئتیرمه‌یه داوام ائده‌جک. طبیعی بونو دیگرلری امکداش‌لیق ایچینده ائتمگی اومید ائدیریک. "دئدی.
ترامپین ایقلیم دییشیک‌لیگی راضیلاشماسینا مخالیفتینه اعتراض گؤسترن آدلارین باشیندا گلن آلمانیا باش ناظیری مرکل ده، چینین ایقلیم راضیلاشماسی وظیفه‌لرینه باغلی‌لیغی سببیله ممنون اولدوغونو ایفاده ائتدی.
بو آرادا آوروپا بیرلیگی شوراسی‌نین صدری دونالد توسک دا توویتر حسابین‌دان ترامپین دا ائتیکتلیرک، "لطفاً ایقلیم سیاستینی بوزما" مساژینی پای‌لاشدی.
خاریجی سفرین‌دن سون آیاغی اولان بلژیک‌ین باشکندی بروکسلده جی7 لیدرلری بیر آرایا گلن ترامپ، سلفی باراک اوباما دؤورونده فرانسانین باشکندی پاریس‌ده ایمضا‌لانان ایقلیم دییشیک‌لیگی راضیلاشماسین‌دان چکیله‌بیله‌جگینی بیلدیرمیش و قرارینی بیر نئچه گون ایچینده آچیقلایاجاغینی بیلدیرمیشدی.
